
14.02.2005. a halduslepingu nr 805 täitmine 

1. Asjaolud ja menetluse käik

Narva Linnavalitsuse ning AS-i Transservis-N vahel sõlmiti 14.02.2005 haldusleping nr 805 Narva linna piiriületuse hüvitamiseks Narva 1 piiripunkti kaudu, kus Narva linn kohustub hüvitama AS-le Transservis-N (registrikood 10338071) transiittranspordi piiriületusega seotud kulud, lähtudes esitatud arvetest ning eelnevate kuude faktilistest kulutustest kuni 31.12.2008. a.

Vastavalt Narva linna ja Siseministeeriumi vahel 03.02.2005 sõlmitud halduslepingule        nr 800 ning lepingu 19.12.2005 Lisale 1 ja 20.04.2006 Lisale nr 2 eraldas Siseministeerium Narva linnale eelnimetatud kulude katteks 3000,0 tuh. krooni. Siseministeeriumi eraldatud rahalised vahendid kasutatud 2008. a jaanuarist kuni aprillini ning juulist kuni oktoobrini. Edasi toimus rahastamine vastavalt Narva linna ja AS Transservis-N 14.02.2005 halduslepingule nr 805. 2008. a detsembris ei jätkunud linnaeelarvelisi vahendeid Aktsiaseltsile Transservis-N Narva 1 piiripunkti kaudu piiriületuse hüvitamiseks summas 545 683,70 krooni, mis on kinnitatud AS Transservis-N aruandega 2008 a. detsembri kuu eest.  

Narv 2006.a linnaee                              
Narva linna 2009 .a eelarves eraldati Linnavara- ja Majandusametile rahalised vahendid ülalnimetatud kulude katteks. Lähtudes sellest, et finantseerimine AS-ga Transservis-N 14.02.2005 a. sõlmitud lepingu alusel ei ole limiteeritud ja Narva linn peab nõuetekohaselt täitma oma lepingulisi kohustusi, tuleb üle kanda aktsiaseltsile AS-ile Transservis-N (registrikood 10338071) detsembri 2008.a kulude katteks 2009.a eelarvest Narva 1 piiripunkti kaudu piiriületuse hüvitamiseks 545 683 (viissada nelikümmend viis tuhat kuussada kaheksakümmend kolm) krooni 70 senti.

2. Õiguslikud alused

Kohaliku omavalitsuse korralduse seaduse § 30 lõike 1 punkti 3 kohaselt, linnavalitsus lahendab ja korraldab kohaliku elu küsimusi, mis ei kuulu volikogu pädevusse. Antud juhul eelarve täitmise korraldamine ei kuulu volikogu pädevusele. Samuti valla- ja linnaeelarve seaduse § 15 kohaselt eelarve täitmist korraldab valitsus volikogu poolt kehtestatud korras. Kuna Narva linna 2009.a eelarves eraldati aktsiaseltsile Transservis-N halduslepinguga ettenähtud kulude hüvitamiseks 545 683,70 krooni siis valitsus peab korraldama eelarve täitmist.  

Vastavalt Narva Linnavalitsuse ja AS-i Transservis-N vaheline 14.02.2005.a halduslepingule nr 805 ja selle 15.02.2005 Lisa 1 punktile 4.1 linn finantseerib AS-i Transservis-N kulude hüvitamist AS-i Transservis-N nõude alusel, lähtudes esitatud arvetest ning eelneva kuu faktiliste kulutustest.

3. Otsus
Teha Narva Linnavalitsuse Linnavara- ja Majandusametile ülesandeks üle kanda Narva linna 2009. a eelarvest Aktsiaseltsile Transservis-N (registrikood 10338071) Narva 1 piiripunkti kaudu piiriületuse hüvitamiseks 545 683 (viissada nelikümmend viis tuhat kuussada kaheksakümmend kolm) krooni 70 senti 2008.a detsembri kulude katteks.

 
4. Rakendussätted 

4.1. Linnavara- ja Majandusametil teha korraldus asjaosalistele teatavaks.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.

